stanford-oval/wikipedia huggingface dataset:
ג'ון שווב

| --- | --- |
אין תמונה חופשית
 לידה:  15 בספטמבר 1972 (בן 52) פנסקולה, ארצות הברית 
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת דרהאם 
 פרופיל ב-IMDb
 
ג'ון וויליאם שווב השלישי (באנגלית: John William Schwab III;‏ נולד ב-15 בספטמבר 1972) הוא שחקן קולנוע, מדבב, מפיק ומוזיקאי אמריקאי שמתגורר כיום בלונדון.
ביוגרפיה

שווב נולד בספטמבר 1972 בפנסקולה שבפלורידה לג'ון וויליאם שווב השני, חייל בחיל הנחתים כבן השלישי מתוך ארבעה. הוא למד באוקינאווה שביפן ובסיאול בקוריאה הדרומית. לאחר מכן היגר ללונדון.
שווב בוגר לימודי תואר ראשון בספרות אנגלית מאוניברסיטת דרהאם (1996-93); שם הכיר את אשתו לעתיד - טמסין. יש להם שני ילדים יחדיו: סמי וג'ק.
קריירה

שווב החל להשתתף בסרטים ובסדרות בשנת 1997, בה דיבב את אחד הרמקולים בדיבוב האמריקאי של סדרת הטלוויזיה הבריטית לפעוטות "טלטאביז", והחל להופיע בתפקידים משניים.
בשנת 2005 הופיע בסדרה "דוקטור הו" ובאותה שנה דיבב דמויות בסדרה "רובוטריקים סייברטרון". לאחר שנתיים שיחק בסדרה הבריטית "מלון בבילון" בתור קליף בארנס. בשנה שאחריה דיבב בסדרת האנימציה "זורו".
בשנת 2012 דיבב את דמותו של טימו בסרט האנימציה "היפה והגלדיאטור" והשתתף בסרט הפוליטי "כוננות עם שחר" של קתרין ביגלו. לאחר שנה השתתף בסרט הפעולה הקומי "קיק אס 2" בתפקיד בלש. כעבור שנה השתתף בסרט "ג'ק ראיין: גיוס הצללים" של קנת בראנה וב-2022 שיחק גם בסדרת הטלוויזיה ג'ק ראיין אבל בתפקיד אחר.
בשנת 2013 ניסה שווב להתקבל לתפקיד הקריין בדיבוב האמריקאי של הסדרה "תומס הקטר וחברים", אבל מארק מורגן קיבל את תפקידו בגרסאות הבריטית והאמריקאית. כעבור שלוש שנים הצטרף לצוות המדבבים של הסדרה, ודיבב את סטנלי ואת ויני. בנוסף דיבב בסרט "חסידודס".
בשנת 2017 דיבב בסדרה "השריף קאלי במערב הפרוע" את דמותו של קיילב. בשנת 2018 שיחק טכנאי צוללת בסרט "עולם היורה: נפילת הממלכה" של הבמאי חואן אנטוניו ביונה.
בנוסף על משחק ודיבוב הוא גם מוזיקאי וגם היה שותף בהפקה של הסרט המוצלח "The Hide" משנת 2008.
פארק היורה: העולם האבוד

| --- | --- |

לוגו הסרט באנגלית
 מבוסס על:  העולם האבוד
 בימוי:  סטיבן ספילברג
 הופק בידי:  קתלין קנדי ג'רלד .ר. מולאן קולין וילסון
 תסריט:  מייקל קרייטון דייוויד קפ
 עריכה:  מייקל קיין
 שחקנים ראשיים:  ג'ף גולדבלום ג'וליאן מור פיט פוסלתווייט ריצ'רד שיף ארליס הווארד וינס ווהן ריצ'רד אטנבורו ונסה לי צ'סטר
 מוזיקה:  ג'ון ויליאמס
 צילום:  ג'אנוס קמינסקי
 מדינה:  ארצות הברית
 חברת הפקה:  אמבלין אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  19 במאי 1997 (לוס אנג'לס) 23 במאי 1997 (שאר מדינות ארצות הברית)
 משך הקרנה:  129 דקות
 שפת הסרט:  אנגלית
 סוגה:  מדע בדיוני, הרפתקאות
 מקום התרחשות:  סן דייגו, איסלה סורנה 
 תקציב:  73 מיליון דולר
 הכנסות:  $618,638,999 דולר
 הכנסות באתר מוג'ו:   jurassicpark2
 סרט קודם:  פארק היורה
 סרט הבא:  פארק היורה 3
 תרגום לעברית:  פארק היורה 2
 www.lost-world.com
 דף הסרט ב־IMDb
 
פארק היורה: העולם האבוד או פארק היורה 2 (באנגלית: The Lost World: Jurassic Park) הוא סרט ההמשך לשובר הקופות פארק היורה מ-1993. הסרט מבוסס על הספר העולם האבוד של מייקל קרייטון.
סרט זה הוא השני בסדרת סרטי פארק היורה וממשיך את העלילה של פארק הדינוזאורים. בסרט, אחיינו של היזם האמונד ויורשו בעסק, פיטר לודלו, מוביל צוות המנסה לצוד ולמכור דינוזאורים מאי שנמצא ליד האי המקורי, אך חבורה בראשות איאן מלקולם מהסרט הקודם הורסת להם את התוכניות ומאלצת אותם למצוא דרך חזרה בעודם על אי מלא דינוזאורים.
הסרט יצא ב-23 במאי 1997 וגרף מעל 618 מיליון דולר. הצילומים נערכו בקליפורניה ובאי קאואיי בהוואי מספטמבר עד דצמבר 1996.
צוות השחקנים

ריצ'רד אטנבורו - ד"ר ג'ון המונד, המליונר ויזם הפארק הראשון שפוטר מחברת "אינגן". לאחר שלודלו, אחיינו נטרף הוא חוזר לתפקידו למשך כמה שנים עד שנפטר. זהו סרטו האחרון של אטנבורו.
ג'ף גולדבלום - ד"ר איאן מלקולם, מומחה למתמטיקה ולתורת הכאוס מגיע לאי כדי לשמור על חברתו שרה.
ג'וליאן מור - ד"ר שרה הרדינג, חוקרת המגיעה לאי למחקר על הדינוזאורים. חברתו של איאן.
ונסה לי צ'סטר - קלי קורטיס-מלקולם, בתו של איאן מאשה אפרו-אמריקאית שמגיעה ללא ידיעתו לאי.
ארליס הווארד - פיטר לודלו, אחיינו של המונד שיורש אותו בבעלות חברת "אינגן" והנבל של הסרט. נטרף בסוף על ידי הטירנוזאורוס הבוגר וגורו, אותם רצה לשבות.
פיט פוסלתווייט - רולנד טמבו, צייד שכיר שהנהיג את צוות הציידים של "אינגן". לאחר מותו של חברו אג'אי הוא מחליט לפרוש מהחברה.
וינס ווהן - ניק ואן אוון, צלם טבע שנשכר על ידי המונד לעזור לאיאן ולשרה.
ריצ'רד שיף - אדי קאר, מומחה השטח שנשכר על ידי המונד לעזור לאיאן ולשרה. נטרף על ידי זוג טירנוזאורוסים.
פיטר סטורמר - דיטר סטארק, מנהיג הצוות השני לאחר רונלד. נטרף על ידי להקת קומפסוגנתוסים לאחר שהתרחק מהצוות.
תומאס רוזאלס - קרטר, אחד הציידים ונהגו האישי של סטארק. נמחץ למוות בידי טירנוזאורוס.
הארווי ג'ייסון - אג'אי סידהו, חברו הטוב של רונלד וציד שכיר שעבד איתו בהודו. נטרף על ידי הרפטורים בעשב.
תומאס פ. דאפי - ד"ר רוברט ברוק, המדען של הצוות שאיננו בקיא מספיק בדינוזאורים. נטרף על ידי טירנוזאורוס לאחר שנבהל מנחש חלב (שלמרבה האירוניה לא היה ארסי).
ג'וזף מאזלו - טים מרפי, נכדו של ג'ון המונד שהיה על האי בסרט הראשון. נראה בהופעה בודדת בהתחלה לצד אחותו וסבו.
אריאנה ריצ'רדס - לקס מרפי, נכדתו של ג'ון המונד שהייתה על האי בסרט הראשון. נראית בהופעה בודדת בתחילה לצד אחיה וסבה.
קמילה בל - קייטי באומן, ילדה שהותקפה בתחילת הסרט על ידי להקת קומפסוגנתוסים אך שרדה.
רובין זקס - פאול באומן, אביה העשיר של הילדה קייטי.
ג'נו סילבה - הספן קרלוס. הוא החליט להוריד את החבורה ולחזור מיד בגלל השמועות של הדייגים על איי "5 המיתות" המסוכנים. הוא לא מדבר אנגלית וניק נאלץ לתרגם אותו מספרדית.
השחקן בילי בראון, הופיע כברנר, שוטר מאבטח בלוס אנג'לס.
השחקן איאן אברקרומבי, הופיע כמשרתו של המונד בביתו.
השחקן רוס פרטרידג', הופיע כאיש המתלוצץ עם מלקולם ברכבת לאחר שמזהה אותו מהטלוויזיה.
השחקנית מרג'יאן הולדן, הופיעה כאשה הצועקת בזמן תקיפת הטירנוזאורוס.
תסריטאי הסרט דייוויד קפ, הופיע כאדם שנטרף בידי הטירנוזאורוס בלוס אנג'לס.
העיתונאי ברנרד שו מופיע בתפקיד עצמו כקריין חדשות.
דינוזאורים ויצורים נוספים

טירנוזאורוס - חברי הצוות של לודלו מחפשים טירנוזאורוס בוגר כדי לצוד אותו ולהעביר לגן החיות בסן דייגו. בשביל כך הם מפתים אותו לבוא בעזרת הגור שלו. כשדעתם מוסחת, שרה ואיאן מחליטים לטפל לגור הפצוע ברגלו אך כשהוריו מגיעים הם נאלצים לתת לו לצאת אליהם. הטירנוזאורוסים טורפים את אדי והולכים אך כאשר כל הצוות נע למרכז הפארק הם מתקיפים וטורפים לוחמים רבים ואת רוברט ברוק. לבסוף מגיע צוות שנשלח מהיבשת ואיתו הם מצליחים לצוד את אחד הטירנוזאורוסים ואת גורו ולהעלות אותו על ספינה. ואולם הטירנוזאורוס מצליח להשתחרר והורג את כל צוות הספינה לפני הגעתה ואז עולה לחופי סן דייגו ומתחיל במסע השמדה בחיפושו אחר גורו. שרה ואיאן עוזרים לו להגיע אל הגור אך פיטר לודלו מנסה לשבות שוב את הצעיר ואז נטרף בידי הבוגר והצעיר שמוחזרים לספינה ולאי. בסוף הסרט מופיעה משפחת הטירנוזאורוסים בטלוויזיה כשהם בטבע.
ולוצירפטור - הרפטורים צדים בין העשבים בלהקות והם קוטלים רבים מהצוות כולל את אג'אי סידהו, חברו הטוב של רוברט. שרה, ניק ואיאן פוגשים בהם במרכז הפארק אך מצליחים להימלט לאחר ששני פרטים היו שקועים בריב אחד עם השני ופרט נוסף נהרג לאחר שקלי העיפה אותו מהחלון לתוך ענף.
סטגוזאורוס - נראים פרטים בקרבת נהר ששרה מתקרבת לצעיר מביניהם אך המבוגרים מגיבים באיום ומנסים להכות בה עם דוקרני זנבם והיא בורחת. מאוחר יותר נתפסו כמה סטגוזאורוסים בתחילה אך שרה וניק משחררים אותם והם מתפזרים במחנה.
פרזאורולופוס - נראים כמה פרטים בטבע שחלקם נכלאים בידי צוות הציד אך שרה וניק משחררים אותם והם מתפזרים במחנה.
גלימימוס - נראים כמה פרטים שנכלאו בידי צוות הציד אך שרה וניק משחררים אותם והם מתפזרים במחנה.
טריצרטופס - נראים כמה פרטים שנכלאו בידי צוות הציד אך שרה וניק משחררים אותם והם מתפזרים במחנה ואחד מהם כמעט משליך מכונית על רוברט ואג'אי, שבורחים בזמן.
פכיצפלוזאורוס - נראה פרט שצוות הציד מנסה לתפוס אותו ולקשור אותו בחבלים אך הוא מצליח לפגוע בחלק מהציידים. לבסוף הוא נכלא אך שוחרר בידי שרה וניק.
ממנצ'יזאורוס - נראים שני פרטים שצועדים בין הג'יפים של צוות הציד שרדף אחרי דינוזאורים אחרים. לא ברור אם גם הממנצ'יזאורוסים נתפסו, אך עקב גודלם הגיוני שלא.
קומפסוגנתוס - אותם כינו הציידים "קומפים". דינוזאורים טורפים קטנים שצדים בחבורות. הם הופיעו בתחילת הסרט כשתקפו את הילדה קייטי ובהמשך נכלאו כמה פרטים בידי צוות הציד אך שוחררו. הם גם הופיעו ביער במסע החבורה וטרפו את דיטר סטארק כשהוא התרחק מהחבורה, זאת לאחר שהוא השתמש בנשק חשמלי כדי להבריח אותם קודם לכן.
פטרנודון - נראה פרט מעופף בסוף הסרט בטלוויזיה. ייתכן שמדובר בגאוסטרנברגיה.
אפטוזאורוס - נראה שלד ענקי ליד מרכז הפארק.
אדמונטוזאורוס - נראית גולגולת בתוך קן הטירנוזאורוסים.
דילופוזאורוס - נראה בציורים ובמסך מחשב.
קוריתוזאורוס - נראה על נייר.
ראו גם

פארק היורה (זיכיון)
פארק היורה
פארק היורה 3
מת עליה

| --- | --- |

כרזת הסרט
 מבוסס על:  "חם עליה" מאת אייזק מריון
 בימוי:  ג'ונתן לוין
 הופק בידי:  דייוויד הוברמן טוד ליברמן ברונה פפנדריאה
 תסריט:  ג'ונתן לוין
 עריכה:  ננסי ריצ'רדסון
 שחקנים ראשיים:  ניקולס הולט טרסה פאלמר רוב קורדרי דייב פרנקו ליאו טיפטון (אנלי טיפטון) ג'ון מלקוביץ'
 מוזיקה:  מרקו בלטרמי באק סאנדרס
 צילום:  חוויאר אקירסארוב
 מדינה:  ארצות הברית
 חברת הפקה:  Summit Entertainment, Mandeville Films 
 חברה מפיצה:  Summit Entertainment
 שיטת הפצה:  וידאו על פי דרישה 
 הקרנת בכורה:  ארצות הבריתישראל 1 בפברואר 2013
 משך הקרנה:  97 דקות
 שפת הסרט:  אנגלית
 סוגה:  קומדיה רומנטית, קומדיית אימה, סרט פוסט-אפוקליפטי, סרט נעורים, קומדיית זומבים, סרט מבוסס יצירה ספרותית 
 מקום התרחשות:  קנדה 
 תקציב:  $35,000,000
 הכנסות:  $116,959,959
 הכנסות באתר מוג'ו:   warmbodies
 warmbodiesmovie.com
 דף הסרט ב־IMDb
 
מת עליה (באנגלית: Warm Bodies) הוא סרט זומבים אמריקאי רומנטי-קומי המבוסס על הרומן מאת אייזק מריון משנת 2010 עם אותו השם. הסרט בוים על ידי ג'ונתן לוין ומככבים בו ניקולס הולט וטרסה פאלמר. הסרט מתמקד בהתפתחות מערכת יחסים בין ג'ולי (נערה) לבין R (זומבי) במרכזו של עולם נטול חיים שעלול להשתנות בשל היחסים ביניהם.
עלילה

R הוא בחור צעיר עם בעיה לא פשוטה - הוא זומבי. הוא מתהלך לו באיטיות בנוף המושמד של ארצות הברית. יחד עם חבריו הזומבים, הוא נמצא במסע מתמיד אחר בשר אנוש. הוא חי בגפו בשלד של מטוס בואינג, בנמל תעופה נטוש. אין לו זכרונות למעט זיכרונות קלושים מעברו כבן אנוש והוא חסר רגשות, אם כי כשהוא זולל מוחו של קורבן מתבגר, הוא חווה הארה רוחנית ונזכר בימי נערותו, לפני שהפך לזומבי.
R נוהג לצאת לציד אחר בשר אדם טרי בליווי חברו הטוב, M, כשבאחת הפעמים בעודם יוצאים לציד הם נתקלים בקבוצת בני אנוש שנשלחת לעיר כדי למצוא ציוד רפואי. בזמן שהוא תוקף את אחד הגברים ואוכל את מוחו, הוא פוגש נערה בשם ג'ולי גריג'יו, היא למעשה החברה של הקורבן שאת מוחו R אכל. R מתאהב בה ומחליט להפרידהּ מהחבורה. הוא לוקח אותה למטוס המשמש לו כבית ומרגע זה מתחילה מערכת יחסים מוזרה בינו לבין חברתו הצעירה של הקורבן, שמתפתחת כנגד כל הסיכויים, לסיפור אהבה של ממש.
בסופו של דבר, ג'ולי משכנעת את R שייקח אותה הביתה. בדרך, R מגלה לה שהוא הרג את החבר שלה, מה שגורם לה לנטוש את R ולחזור לבד למתחם האנושי. R חוזר לשדה התעופה, בלב השבור, אבל כשהוא רואה ש-M וזומבים אחרים מתחילים להראות סימני חיים, הוא ו-M מובילים קבוצה למתחם האנושי, כאשר R מתגנב בתוך הקיר. שם הוא פוגש את נורה, חבר נוסף של ג'ולי ובסוף, גם את אביה, קולונל גריגיו, המנהיג של המתחם האנושי, שמסרב להאמין שזומבים יכולים להשתנות ומאיים להרוג את R. ג'ולי בורחת עם R לאצטדיון בייסבול שם שאר קבוצתו של R מחכה. הם מוצאים את עצמם מותקפים על ידי נחיל של שלדונים שאיבדו באופן בלתי הפיך את כל העקבות האנושיים, ומקובעים על להרוג ולאכול כל דבר עם דופק, כולל כעת את R וחבריו.
ג'ולי ו-R מרחיקים את השלדונים מהקבוצה, אך מוצאים את עצמם לכודים. הם בוחרים בנתיב המילוט היחיד, קפיצה לתוך ברכה הרחק למטה. כשהם קופצים, R מסוכך על ג'ולי מפני פגיעה ושניהם שורדים את הנפילה. לאחר מכן, גריגיו יורה ב-R וגורם לו לדמם, מה שמוכיח ש R הפך שוב לאנושי. בני האדם והזומבים משלבים כוחות על מנת להרוג את השלדונים, הזומבים נהפכים לאנושיים, ונטמעים לאט לתוך המתחם האנושי. האוכלוסייה האנושית הורסת את הקירות המקיפים את המתחם האנושי. לאחר השמדת השלדונים, לאט לאט, החיים משתקמים וחוזרים למצב שלפני מגפת הזומבים. הסרט מסתיים עם R, שכעת הוא אנושי, וג'ולי שמשקיפים יחד על העיר. ג'ולי מבקשת מ-R שישנה את שמו, אבל הוא מחליט לשמור על שמו הישן R, מה שהופך את זה לתעלומה לא פתורה.
צוות שחקנים

ניקולס הולט - R
טרסה פאלמר - ג'ולי גריג'יו
רוב קורדרי - M
ג'ון מלקוביץ' - סגן גריג'יו
דייב פרנקו - פרי קלווין
ליאו טיפטון (אנלי טיפטון) -נורה
קורי הארדריקט - קווין
פטריק סאבונגווי - צייד זומבים
ג'סטין בראדלי
טוד פנל
הפקה

צילומי הסרט נערכו במונטריאול, קוויבק קנדה והחלו בספטמבר 2011 ויצא לבסוף לבכורה קולנועית ב-1 בפברואר 2013 בארצות הברית, אם כי הוא יצא כבר יום קודם ב-31 בינואר 2013 בפיליפינים, ביוון וברוסיה, כשב-7 בפברואר יצא באיטליה ולמחרת בבריטניה.
הפקה > ביקורת

הסרט קיבל ביקורות חיוביות ממבקרי הקולנועשהעניקו לו 77% אחוזי טריות באתר Rotten Tomatoes, בהתבסס על 93% מהביקורות.
מדיה ביתית

הסרט ייצא ב-DVD ובלו-ריי ב-4 ביוני 2013.
מוזיקה

פסקול הסרט הולחן על ידי מרקו בלטרמי ובאק סאנדרס, אם כי השירים המופיעים באלבום הפסקול הרשמי הם שירים בביצוע אמנים שונים כדוגמת ברוס ספרינגסטין, בוב דילן ורבים אחרים.
מוזיקה > רשימת שירים

Sitting In Limbo – Jimmy Cliff
We Wish You a Merry Christmas – John Robert Foster
Missing You – John Waite
The Bad In Each Other – Feist
Be the Song – Foy Vance
Patience – Guns N’ Roses
Shell Suite – Chad Valley
Hungry Heart – Bruce Springsteen
Shelter from the Storm – Bob Dylan
Hinnom, TX – Bon Iver
Yamaha – Delta Spirit
Rock You Like a Hurricane – Scorpions
Oh Pretty Woman – Roy Orbison
Midnight City – M83
Runaway – The National
Numbers Don’t Lie – The Mynabirds
הערות שוליים

↑   "מת עליה", במסד הנתונים Box Office Mojo (באנגלית)
↑  דרור עמיר, "מת עליה": דם קר, מתחמם, מתקרר, באתר ynet, 10 בפברואר 2013
↑  ynet, שוברי קופות: זומבים, אבל חמים, באתר ynet, 3 בפברואר 2013
↑  דורון פישלר‏, שוברי קופות: שעתם של הזומבים, באתר וואלה, 3 בפברואר 2013
↑  Movie Review: Warm Bodies
↑  מת עליה באתר Bluray.com
טקס פרסי אוסקר ה-85

| --- | --- |

 תאריך:  24 בפברואר 2013
 מיקום:  תיאטרון דולבי שבלוס אנג'לס, קליפורניה
 מנחים:  סת' מקפרלן
 מפיק:  קרייג זיידן ניל מירון
 במאי:  דון מישר
 רשת שידור:  ABC
 אורך הטקס:  3 שעות, 35 דקות
 המועמדים והזוכים הבולטים
 הסרט הטוב ביותר:  ארגו
 זכייה במספר הפרסים הרב:  חיי פיי (4)
 מספר המועמדויות הרב:  לינקולן (12)
 אתר רשמי
 →84 86← פרס אוסקר
טקס פרסי אוסקר ה-85 (באנגלית: 85th Academy Awards) נערך ב-24 בפברואר 2013, ובמסגרתו האקדמיה האמריקאית לקולנוע העניקה את פרסי האוסקר למיטב סרטי הקולנוע והטלוויזיה של שנת 2012. הטקס נערך בתיאטרון דולבי שבלוס אנג'לס, קליפורניה. מנחה הטקס היה סת' מקפרלן, שהנחה את הטקס בפעם הראשונה בקריירה שלו.
חיי פי זכה במספר הפרסים הרב ביותר (ארבעה), כולל פרס אוסקר לבמאי הטוב ביותר לבמאי אנג לי, והסרט ארגו זכה בשלושה פרסים, כולל הסרט הטוב ביותר. הסרט עלובי החיים זכה גם הוא בשלושה פרסים. הסרטים ג'אנגו ללא מעצורים, לינקולן וסקייפול זכו בשני פרסים כל אחד. זוכים נוספים היו הסרטים אופטימיות היא שם המשחק, אמיצה, כוננות עם שחר ואנה קארנינה. השחקנית ג'ניפר לורנס זכתה בפרס האוסקר לשחקנית הטובה ביותר על המשחק בסרט "אופטימיות היא שם המשחק" בגיל 22, מה שהופך אותה לשחקנית השנייה הצעירה ביותר בהיסטוריה הזוכה בפרס זה. דניאל דיי-לואיס זכה בפעם השלישית בפרס האוסקר לשחקן הטוב ביותר על גילומו של אברהם לינקולן בסרט "לינקולן". זהו מספר הזכיות הרב ביותר בהיסטוריה לקטגוריה זו.
זוכים ומועמדים

המועמדויות לטקס פרסי אוסקר ה-85 הוכרזו ב-10 בינואר 2013 בתיאטרון סמואל גולדווין בבוורלי הילס על ידי מנחה הטקס סת' מקפרלן והשחקנית אמה סטון.
הסרטים עם מירב המועמדויות היו "לינקולן" עם 12 מועמדויות ואחריו הסרט "חיי פיי" עם 11 מועמדויות.
סרטים עם מירב פרסים ומועמדויות

15 הסרטים הבאים קיבלו מספר רב של מועמדויות:
12 מועמדויות: "לינקולן"
11 מועמדויות: "חיי פיי"
8 מועמדויות: "עלובי החיים" ו"אופטימיות היא שם המשחק"
7 מועמדויות: "ארגו"
5 מועמדויות: "אהבה", "ג'אנגו ללא מעצורים", "סקייפול", ו"כוננות עם שחר"
4 מועמדויות: "אנה קארנינה", ו"חיות הדרום הפראי"
3 מועמדויות: "ההוביט: מסע בלתי צפוי", ו"המאסטר"
2 מועמדויות: "הטיסה", ו"שלגייה והצייד"
6 הסרטים הבאים קיבלו מספר רב של זכיות:
4 פרסים: "חיי פיי"
3 פרסים: "ארגו" ו"עלובי החיים"
2 פרסים: "ג'אנגו ללא מעצורים", "לינקולן", ו"סקייפול"
ראו גם

טקס פרסי גלובוס הזהב ה-70
תצלום של הגברת הראשונה מישל אובמה בעת שהכריזה בשידור ישיר מהבית הלבן על הסרט הזוכה בקטגוריית הסרט הטוב ביותר.
ג'ייסון קלארק

| --- | --- |

ג'ייסון קלארק, 2013
 לידה:  17 ביולי 1969 (בן 55) וינטון, אוסטרליה 
 מדינה:  אוסטרליה 
 תקופת הפעילות:  מ-1995 
 מקום לימודים:  Ignatius Park College 
 פרופיל ב-IMDb
 
ג'ייסון קלארק (באנגלית: Jason Clarke; נולד ב-17 ביולי 1969) הוא שחקן קולנוע וטלוויזיה אוסטרלי. שיחק בסרטים "כוננות עם שחר", "ארץ יבשה" ו"אויבי הציבור".
ביוגרפיה

קלארק נולד בעיירה ווינטון שבמדינת קווינסלנד, צפון מזרח אוסטרליה. שיחק בצעירותו בסדרות הטלוויזיה האוסטרליות "קרוב רחוק" ,"פארסקייפ" ו"Blue Heelers”. כשחקן קולנוע הופיע לראשונה בקומדיה "שפתינו חסומות" בכיכובן של האחיות מרי קייט ואשלי אולסן, ובדרמה האוסטרלית "ארוכה הדרך הביתה".
ב-2006 קיבל הזדמנות לשחק לראשונה בהפקה אמריקאית גדולה, סדרת הדרמה "אחים בדם", בתפקיד טומי קופי. ב-2008 הופיע בסרט הפעולה הבדיוני "מרוץ המוות" בתפקיד אולריך, יד ימינה של הסוהרת הנסיי (ג'ואן אלן).
ב-2009 שיחק בסרט הפשע של מייקל מאן "אויבי הציבור" בתפקיד הפושע הקנדי ג'ון "רד" המילטון, מכנופיית שודדי הבנק של ג'ון דילינג'ר (ג'וני דפ). ב-2010 שיחק במותחן של דייוויד שווימר "אמון" בתפקיד סוכן ה-FBI דאג טייט. ב-2011 שיחק בהפקה נוספת של מאן, "שדות ההרג של טקסס", סרטה של בתו אמי קנאן מאן. באותה שנה החל לשחק בסדרת הפשע "קוד שיקגו", בה גילם את התפקיד הראשי, הבלש ג'ארק וייסוקי.
בשנת 2012 התפרסם קלארק בסרט הפעולה הפוליטי של קתרין ביגלו "כוננות עם שחר" בתפקיד סוכן ה-CIA דן, המומחה לחקירת מחבלים. כן שיחק בדרמת הפשע "ארץ יבשה" בתפקיד הווארד בונדארנט. בשנה לאחר מכן (2013), קלארק כיכב בתור נבל בסרט הפעולה של רולנד אמריך "וושינגטון על הכוונת".
בשנת 2015 גילם קלארק את ג'ון קונור בסרט "שליחות קטלנית: ג'נסיס".
משנת 2022 מגלם קלארק את כדורסלן העבר ג'רי וסט בסדרת הדרמה "לייקרס: קבוצה מנצחת" שמביים אדם מקיי לרשת HBO.
בספטמבר 2024, פורסם כי קלארק לוהק לסרט העתידי של קתרין ביגלו בנטפליקס. באותו החודש גם לוהק לסרט "First Warrior" של וורוויק תורנטון, העוסק בלוחם ההתנגדות האבוריג'יני פמולווי.
פילמוגרפיה

Praise ‏(1998)
שפתינו חסומות (2000)
אאוטסיידר (2002)
ארוכה הדרך הביתה (2002)
מרוץ המוות (2008)
החוזה האנושי (2008)
תחת מי מנוחות (2008)
אויבי הציבור (2009)
אמון (2010)
וול סטריט 2: הכסף מדבר (2010)
Yelling to the Sky‏ (2011)
שדות ההרג של טקסס (2011)
ארץ יבשה (2012)
כוננות עם שחר (2012)
וושינגטון על הכוונת (2013)
גטסבי הגדול (2013)
המלאכים הטובים יותר (2014)
כוכב הקופים: השחר (2014)
ילד 44 (2015)
אביר הגביעים (2015)
שליחות קטלנית: ג'נסיס (2015)
אוורסט (2015)
האיש עם לב הברזל (2017)
רואה רק אותך (2017)
פרחים בבוץ (2017)
האדם הראשון (2018)
וינצ'סטר (2018)
צ'פקווידיק (2018)
מים שקטים (2019)
אחרי המלחמה (2019)
בית קברות לחיות (2019)
השטן כל הזמן (2020)
דרך המשי (2021)
אתר שחור‏(2022) – גם מפיק
אופנהיימר (2023)
המשפט הצבאי של המרד על הקיין (אנ') (2023)
Wind River: The Next Chapter ‏(TBA)
פילמוגרפיה > טלוויזיה

סטינגרס (2000–2003)
White Collar Blue‏ (2001–2002)
קרוב רחוק (2002)
פארסקייפ (2003)
אחים בדם (2006–2008)
קוד שיקגו (2011)
יקטרינה הגדולה (2019)
לייקרס: קבוצה מנצחת (2022)
The Last Frontie‏ (TBA)
הערות שוליים

↑  Justin Kroll, Jason Clarke Reunites With His ‘Zero Dark Thirty’ Director Kathryn Bigelow On Her Next Film At Netflix, Deadline Hollywood, ‏30 September 2024
↑  Patrick Frater, Sam Worthington and Jason Clarke to Star in ‘First Warrior,’ Warwick Thornton‘s Australian Aboriginal Resistance Epic (EXCLUSIVE), Variety, ‏2024-09-30 (באנגלית אמריקאית)
| סדרת שליחות קטלנית |
| --- | --- | --- |
| סרטים | שליחות קטלנית (1984) • שליחות קטלנית 2: יום הדין (1991) • שליחות קטלנית 3: עלייתן של המכונות (2003) • שליחות קטלנית: התעוררות (2009) • שליחות קטלנית: ג'נסיס (2015) • שליחות קטלנית: גורל אפל (2019) |  |
| דמויות | המחסל • T-1000 • שרה קונור • ג'ון קונור • קייל ריס • סקיינט |  |
| שחקנים | ארנולד שוורצנגר • לינדה המילטון • מייקל בין • אדוארד פרלונג • רוברט פטריק • ניק סטאל • קלייר דיינס • קריסטנה לוקן • לנה הידי • תומאס דקר • כריסטיאן בייל • אנטון ילצ'ין • סם וורת'ינגטון • אמיליה קלארק • ג'ייסון קלארק • ג'יי קורטני • לי ביונג-הון • ג'יי קיי סימונס |  |
| סדרות טלוויזיה | שליחות קטלנית: יומני שרה קונור • שליחות קטלנית: ההתחלה |  |
| שונות | T2 3-D: Battle Across Time • משחקי וידאו • קומיקס • ספרים |  |
| --- | --- |
בקרת זהויות :  NLI: 987007462149205171  PLWABN: 9812034710505606  BIBSYS: 13049048  BNE: XX5024541  BnF: cb16212708q (data)  GND: 1036386260  ISNI: 0000 0000 5367 8836  LCCN: no2003083798  LNB: 000344027  NKC: xx0202105  NLK: KAC2020L2029  NTA: 362961816  SUDOC: 170010325  VIAF: 19373339   WorldCat (עם VIAF): 19373339
Annapurna Pictures

| --- | --- |

 נתונים כלליים
 מייסדים:  מייגן אליסון 
 תקופת הפעילות:  2011–הווה (כ־14 שנים) 
 חברות בנות:  Annapurna Animation 
 מיקום המטה:  לוס אנגל'ס קליפורניה ארצות הברית
 ענפי תעשייה:  יצירת קולנוע, טלוויזיה 
  
 annapurna.pictures
 
Annapurna Pictures (אנפורנה פיקצ'רס) היא חברה אמריקאית אשר נוסדה על ידי מייגן אליסון במטרה לקדם יישום תאוריית האוטר. החברה פועלת בתחום הפקת סרטים, הפצת סרטים, יצירת חומר לטלוויזיה והפצת משחקי מחשב. מטה החברה ממוקם בלוס אנג'לס. גם כיום, בשנת 2022 החברה מנוהלת על ידי המייסדת ונמצאת בבעלותה הפרטית.
מייגן אליסון הקימה את החברה לאחר לימודי קולנוע באוניברסיטת דרום קליפורניה. החברה החלה לפעול בשנת 2011 ועסקה בהפצת והפקת סרטים. בין הסרטים שחברה הייתה מעורבת בהם "המאסטר", "הורג אותם ברכות", "כוננות עם שחר", "ספרינג ברייקרס" ורבים נוספים.
בשנת 2016 הוקמה חטיבה לטלוויזיה Annapurna Television. בדצמבר 2016 הוקמה חטיבה למשחקי מחשב Annapurna Interactive.
בינואר 2017 הוחלט להיכנס לתחום הפצת סרטים. הראשון היה "דטרויט". באותה שנה נחתם הסכם עם "מטרו גולדווין מאייר" על הפצת סרטי אנפורנה במספר מדינות. במאי 2017 סוכם ש"אנפורנה" תפיץ סרטי Plan B Entertainment בתקופה של שלוש שנים. בשנת 2018 אנפורנה ו-MGM הרחיבו את שיתוף פעולה בין החברות במסגרת "יונייטד ארטיסטס".
במסגרת חטיבת הטלוויזיה הופקו "הקנוניה נגד אמריקה", "המדרגות", "פאם וטומי" וסדרות טלוויזיה נוספות. בשיתוף פעולה עם אחים כהן הופקה לטלוויזיה "הבלדה על באסטר סקראגס".
במסגרת חטיבת משחקי מחשב בוצע הפצת משחקים כמו 12 Minutes,‏ Stray ונוספות. בשנת 2020 החברה הקימה מספר אולפנים ליצירת משחקי מחשב.
החברה פועלת גם בתחום הפקת הצגות תיאטרון לרבות הצגות בתיאטראות ברודוויי.
הערות שוליים

↑  Anthony Kaufman, Anthony Kaufman, Annapurna’s Ellison a patron of the auteur, Variety, ‏2011-10-24 (באנגלית אמריקאית)
| --- | --- |
בקרת זהויות :  NLI: 987007328193205171  LCCN: no2013084128  VIAF: 305046814   WorldCat (עם VIAF): 305046814
חיה גרץ-רן

| --- | --- |

 לידה:  12 באוקטובר 1948 (בת 76) חולון, ישראל 
 מקום לימודים:  הטכניון – מכון טכנולוגי לישראל (1978)  המכללה האקדמית תל-חי 
 פרסים והוקרה:  פרס הרמן שטרוק (2001) 
 www.graetz-ran.co.il
 
חיה גרץ רן, אחות בתל חי
שדות, שמן על בד, 2011
כיפת הסלע, שמן, קרש חיתוך משומש, 2014
חיה גרץ רן, סנדלים וגרביים, שמן על בד, 2001
חיה גרץ-רן (נולדה ב־12 באוקטובר 1948) היא ציירת ואמנית ישראלית בסגנון פיגורטיבי.
ביוגרפיה

ילידת העיר חולון. הוריה, ילידי פולין, עלו לארץ ישראל בסוף שנות ה־30, לפני פרוץ מלחמת העולם השנייה. אביה השתייך לתנועת החלוץ. הורי אימה וחלק מהאחים הספיקו לעלות לארץ, לפני המלחמה. הורי אביה וחלק מהאחים נספו בשואה.
גרץ רן היא אמנית בתחום הציור בסגנון פיגורטיבי. היא למדה צורפות במכללת תל חי (1969), ובהמשך לימודי גרפיקה ורישום בטכניון (1975–1978). היא פנתה לעיסוק בציור ובאמנות בעקבות היכרות עם הפסל דב פייגין, המורה שלה למלאכת יד.
גרץ רן הייתה חברת קיבוץ סאסא (1968–1973), שם נולדו שניים משלושת ילדיה. משנת 1979 היא מתגוררת בקריית טבעון ויוצרת בסטודיו בקיבוץ שער העמקים, שם היא גם מקיימת סדנאות ציור. בשנת 1999 זכתה גרץ רן במלגת שהות בסדנאות האמנות של 'הסיטה' דז ארטס שבפריס לשישה חודשים.
קריירה > הוקרה

חיה גרץ רן, חלל הסטודיו1999 – מלגת שהות בת 6 חודשים ב־Cite International des Arts, פריז, צרפת.
2001 – פרס הרמן שטרוק, עיריית חיפה.
2006 – אמנית אורחת ב־Sargadelos, גליסיה, ספרד (המפעל לפורצלן).
תערוכות > תערוכות יחיד

1996 – אל תלכי רחוק יותר I, בית האמנים, ירושלים, אוצר: חיים מאור.
1998 – האם את שמחה לקבל אורחים? גלריית קריית האמנים החדשה, קריית טבעון, אוצרת: ענת גטניו.
2002 – לבנות, גלריית הקיבוץ, תל אביב, אוצרת: טלי תמיר.
2002 – לבנות, מוזיאון בית אורי ורמי נחושתן, קיבוץ אשדות יעקב מאוחד, אוצרת: רות שדמון.
2007 – מסיטה, גלריית האוניברסיטה הפתוחה, רעננה, אוצר: אליק מישורי.
2012 – שיקסע, מרכז הקצה, נהריה, אוצרת: לי רמון
2013 – יזרעאלים, מוזיאון בר-דוד לאמנות ויודאיקה, קיבוץ ברעם, אוצרת: סול לנזיני.
2014 – יזרעאליות, גלריה דוויק, מרכז הכנסים ע"ש אדנאואר, משכנות שאננים, ירושלים. אוצרת: רז סמירה.